ÜKS ELU
Olin mängu -ja pornosõltlane
Mina olen Pascal
ja ma poleks kunagi arvanud,
et arvutimängude mängimine võiks teha minust sõltlase.
Veelgi vähem seda, et see võiks juhtida mind pornoni.
Ma kasvasin üles kristlikus peres Šveitšis,
kuid mu vanemad lahutasid, kui olin 4-aastane.
Muutusin väga ebakindlaks ja häbelikuks.
Koolis olin alati kõrvalejäetu
ja kui olin 12-aastane, hakati mind kiusama,
kuna olin kõige nõrgem.
Ma eelistasin üksi olemist.
Keskkoolis hakkasin teiste kõrvalejäetutega suhtlema,
kes olid haaratud internetimängudest.
Tundub huvitav.
Mis see on?
Nii hakkasin mina ka mängima.
Kuna mul hakkas kiiresti igav,
mängisin korraga 3-5 mängu.
Sooviksid sa veel vett? - Jaa, palun.
Ma ei veetnud enam perega palju aega koos.
Tere kallis! Kuidas su päev läks?
Hästi.
Tule sööma.
Ah, ma ei taha. Pean teatud asjad ära toimetama.
Ma teadsin, et kogu see lugu pole mulle hea,
aga ma tundsin end vähemalt pädeva ja aktsepteerituna.
Kuid isegi neid mänge mängides oli mul siiski igav.
Nii et ma hakkasin ilusaid naisi vaatama.
Tasapisi aga vajasin üha enamat, et leida rahuldustunnet.
Püüdsin oma pornosõltuvust varjata.
Mingil hetkel sai mu ema sellest teada.
Tundsin tohutut häbi,
aga samas oli selle päevavalgele tulek esimene samm vabaduse suunas.
Kord ühel päeval ütles ema midagi, mis mind marru ajas.
Ma panin sind ühte kristlikku laagrisse kirja.
Mis asja?
Ma usun, et sellest oleks sulle kasu.
Ei! Ei!
Pascal, sa peaks vähemalt proovima.
Ei!
Ta oleks võinud mulle vähemalt rääkida enne.
Kuid mu peamine probleem oli selles,
et ma ei kujutanud ette elu ilma arvutita terve nädala.
Samas teadsin, et ma ei taha, et arvutil oleks nii suur roll mu elus.
Kuid samas ka kartsin,
sest ei teadnud, mida oma ajaga peale hakata.
Nii hakkasin lihtsalt palvetama.
Üsna peagi muutus arvutimängude mängimine mu jaoks
nii tühiseks.
Ma ei suutnud uskuda,
kuidas olin saanud olla nii haaratud sellest kõigest.
Kustutasin kõik oma kontod ja olin vaba sellest loost,
aga probleemid pornoga jäid.
Eriti veel siis, kui olin üksinda.
Läksin sinna laagrisse ja see oli lihtsalt hämmastav.
Kogesin Jumala armastust moel, nagu ei kunagi varem.
Ta ei mõistnud mind millegi pärast hukka,
vaid tahtis omada isiklikku suhet minuga.
Rohkemgi veel, kui mina Temaga.
Mu väikegrupi juht ütles,
et sõltuvused jätavad alati ühe tühimiku me südameisse.
Me püüame täita seda tühimikku kõige muuga,
aga ainult Jeesus saab meid tõeliselt rahuldada.
Kuna üksildus oli viinud mind porno vaatamiseni,
siis me palusime, et ma leiaks endale hea sõbra.
Juba nädala pärast kohtasin Christiani,
kellest sai minu parim sõber.
Kuid alles järgmisel laagri korral jõudis kätte see hetk, kus mõistsin,
kui kahjulikud pornograafia ja masturbeerimine tegelikult on.
Andsin Jumalale üle oma seksuaalsuse
ja vajaduse läheduse järele.
Jah, ma kogen ikka vahel kiusatusi,
kuid Jumal on aidanud mind mitte vaadata neid asju enam.
Mõistan alles nüüd,
kui eriliseks on loodud seksuaalsuhe mehe ja naise vahel
ja kui palju inimene ise on kogu seda lugu väärastanud.
Olles vaba kõigist hirmudest ja sõltuvustest,
ootan aega, mil võin kogeda intiimsust
sellisel moel nagu Jumal on selle loonud.
Tõlge: Anne-Ly Raukas